पाएं अपने शहर की ताज़ा ख़बरें और फ्री ई-पेपरडाउनलोड करें
फाजिल्का के गांव पतरेवाला के युवक का अज्ञात व्यक्तियों ने कत्ल कर दिया है। पुलिस के हाथ लगे कुछ सुरागों के बाद पुलिस विभिन्न पहलुओं पर तफ्तीश कर रही है। मलकीत सिंह ने दूसरी शादी की थी। इस कारण पुलिस के हाथ लगे एक सुराग के तहत पुलिस को मलकीत सिंह की पहली पत्नी के संबंधी पर हत्या का शक है जबकि दूसरी ओर मोबाइल कॉल की ट्रेसमेंट के बाद पुलिस ने मृतक के दोस्त को भी हिरासत में लिया है। उधर पुलिस द्वारा जारी तहकीकात में मृतक मलकीत सिंह का बाइक आजमवाला से गुजरने वाली गंग कैनाल से बरामद कर लिया है तथा नहर के समीप खून के निशान भी मिले हैं।
जिसके आधार पर मलकीत सिंह की हत्या का संदेह जताया जा रहा है। जांच अधिकारी एसआई राजिंदर कुमार ने बताया कि उनको परमजीत कौर वासी पत्तरेवाला ने बयान दर्ज करवाए थे कि बीती 30 अप्रैल को रात 8 बजे उसका पति पूर्व पंच मलकीत सिंह अपने घर से कामकाज की तलाश में घर से बाहर गया था किंतु जब वह देर रात तक घर नहीं लौटा तो परिवार वालों ने मलकीत सिंह की तलाश करनी शुरू की तो आजमवाला नहर के पास काफी खून बिखरा हुआ था। जब परिजनों ने नहर में देखा तो नहर में मलकीत सिंह का बाइक था। जिसके बाद पुलिस ने गोताखोरों की मदद से मोटरसाइकिल को नहर से बाहर निकाला किंतु मलकीत सिंह का शव पुलिस को बरामद नहीं हुआ जिसकी पुलिस द्वारा तलाश की जा रही है। नहर किनारे मलकीत सिंह का खून बिखरा हुआ होने से लगता है कि अज्ञात व्यक्तियों ने उसका कत्ल किया गया है। पुलिस ने अज्ञात पर धारा 302, 34 के तहत मामला दर्ज कर लिया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn